Den Vest-Sjællandske Avis, 1831-01-04
Da Jndiens Rigdomme stedse have været Formaalet for Europæernes Attraae, saa indgiød Opdagelsen af disse dybe Bugter, i Forbindelse med Kundskaben om Jordens runde Skikkelse, dem Haab om igiennem dem at opdage en nye og lettere Vei for at komme i Besiddelse af Ostindiens Frembringelser; hvor mange og hvor vedholdende, og med hvilken Opoffrelse have ikke de Forsøg været forbundne, som ere blevne gjorte for at udfinde denne nye Vei til Rigdom, En rigtigere Kundskab om denne Verdensdeels Bygning har udviist, at disse Bestræbelser maatte være frugtesløse, men meget have de fra John Cabots Tid og indtil Parrys Reiser bidraget til at oplyse Menneskeslægten om Beskaffenheden af den Jordens mærkværdige Halvdeel, som i saa mange Aarhundrede havde været ubekiendt for denne Klodes oplyste Beboere. Til denne Mærkværdighed ved Amerikas Skikkelse kan ogsaa den spidse Figur regnes, hvormed den ender sig, og som den har tilfælles med den gamle Verdens sydligste Dele, man skulde formode at disse Tilspidsninger af Jordens Fastland mod Sønden maatte være Virkninger af en henrivende Oversvømmelse i Retningen fra Sønden til Norden og hvorved den sydlige Halvkugler bleven dannet til den store Vandbeholdning, som ovenfor er omtalt, at Jordkloden har forandret Stillingen af sin Axel, og en Deel af den sydlige Halvkugles Jis er smeltet trængt frem mod den nordlige. Ved det at Fastlandet saaledes paa alle Sider ender sig mod Havet i sine sydlige Dele, er en let Forbindelse imellem de store Verdens Have og omkring hele Jordens Kreds bragt til Veie; dog som det synes for Menneskene ikke saa ønskelig som i Fald den havde fundet Sted mere i Midten paa Jorden; men Forbindelsen imellem Landene paa Jorden skulde vel ikke giøres saa magelig for Menneskene, da det vel er bestemmelsen, at de skulle drives til at opdage og undersøge hele denne Klodes Overflade. 8. Den Formodning er ovenfor yttret, at denne mærkværdige Adskillelse af Jordens Fastland i to Hoveddele, den saakaldte gamle og nye Verden, maae rimeligen have en dobbelt Udvikling af Menneskeslægten til Følge, og at den nye Verdens Beboere maae paa mange Maader, saavel i Henseende til deres Characteer, som til deres Foretagender blive forskiellige fra den gamle. Da den nye Verden kun i en Tid af trehundrede Aar har været historisk mærkværdig, og da den i denne Tid har staaet i en uafhængig Colonial-Forbindelse med Europa, saa er Historien endnu for ung til at stadfæste eller kuldkaste denne Formodning; men Amerikas naturlige Beskaffenhed, dens Forskiellighed fra den gamle Verden i Henseende til Clima og Produkter, gjør denne Formodning rimelig; i et Land af en anden Beskaffenhed maae ogsaa Menneskene selv blive anderledes beskafne. 9. Det er allerede bemærket at den nye Verden er et langt koldere og fugtigere Land end den gamle, den har langt flere Moradser, men ikke nær saa mange Ørkener, dens Vandforbindelser ere og kunne blive overmaade mange; den har meget høie Bierge; men meest i en lige Retning fra Norden til Sønden: dets Veirligt er høist foranderligt; Overgangen fra Varme til Kulden er meget pludselig; et saadant Land synes bestemt til at danne et vindskibeligt Folk, og Menneskeslægten, kan ikke tænkes der saaledes nogensinde at kunne vise sig, som vi finde den paa Asiens Sletter og i Arabiens og Nordafrikas Ørkener. Naar Amerika først engang bliver befolketer det at formode at den menneskelige Jndustrie og altsaa ogsaa Cultur der vil vise sig i sin største Fuldkommenhed; dertil synes dette Fastlands udvortes Form og indvortes Dannelse saa aldeles at have bestemt det. 10 Der ere anførte i det foregaaende nogle af de Produkter, som Europæerne ikke kiendte førend Amerika blev opdaget, og hvis Opdagelse har tilveiebragt store Forandringer i deres Forfatning; i Henseende til disse har den nye Verden noget forud for den gamle Verden; men i det hele taget staaer hiin meget tilbage for denne i Henseende til sine Frembringelser. Den har vel en stor Overflødighed af ægte Stene, af ædle Metaller, hvoraf man længe meente at Platina var dens udelukkende Eiendom, indtil det hvide Guld er nyelig opdaget i Rusland; men i Henseende til Plante= og Dyrerigets Produkter overgaaer den gamle meget hiin. Amerika har ikke nær saamange Arter af vellugtende Blomster, af velsmagende Frugter og styrkende Kryderier, af behagelige Sangfugle og af nyttige Huusdyr; dens Dyrearteer paa Amphibierne nær, til hvilke det fugtige Land saa fortriinligen passer sig, ere mindre og svagere i den nye Verden, naar den egentlige Amerikanske Biørn og Conduren undtages, end i den gamle; det samme gielder og Menneskenes nærmeste beslægtede Aberne, og om Amerikas oprindelige Beboere, selv (see herom udførlig Zimmermann Taschenbuch der Reisen 1806 Side 1 13); men den er skikket til at modtage Forædling i Henseende til Klima og Produkter ved de indvandrende Europæeres Flid, og som have bragt Kiærlighed til en frie borgerlig Forfatning med sig, eller søge at gaae over til den. Tør man haabe at denne Verdensdeel er bestemt ligesom til at være Vindskibelighedens saaledes ogsaa til al være Fornuftens Land ligesom den gamle Verdensdeel for det meeste kun fortiener Navnet af at være Phantasiens.